Diari Oficial de la Generalitat Valenciana


Sumari del DOGV 5447, del 09-02-2007 (2007/679)

Convocatòria de concurs d'idees per a rehabilitació de l'edifici de l'antic hospital Sant Joan de Déu.
------------------------------------------------------------------------------------------------------

### Dades del document

Número de DOGV
:   5447

Data del DOGV
:   09-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/679


Data del document
:   04-01-2007

Organisme emissor
:   Ajuntament d'Orihuela

Tipus de document
:   Anunci

Descriptors 

:   * Orihuela
    * contracte de serveis

L'Ajuntament d'Orihuela convoca concurs d'idees per a rehabilitació de l'edifici de l'antic hospital Sant Joan de Déu, a fi de destinar-lo a Arxiu Històric i Biblioteca Pública Municipal; les bases del concurs, aprovades per Acord de Junta de Govern Local, de data 21 de desembre de 2006, es transcriuen íntegres a continuació.  
Bases  
1. Objecte del concurs  
L'objecte del concurs és la contractació dels treballs d'assistència tècnica consistents en la redacció del projecte bàsic i d'execució, amb desenvolupament d'instal·lacions, estudi de seguretat i salut, projecte d'activitat i posteriorment direcció d'obres per a la reposició funcional de l'edifici de l'antic hospital de Sant Joan de Déu, i convertir l'ús en seu de l'Arxiu Municipal d'Orihuela i Biblioteca Pública Municipal.   
2. Antecedents  
És pretensió de l'Ajuntament d'Orihuela conservar l'edifici de l'antic hospital Sant Joan de Déu en la part que queda per rehabilitar i destinar-lo a l'ús mencionat en el punt anterior.  
3. Emplaçament del concurs  
L'emplaçament serà en l'edifici ubicat al carrer de l'Hospital, números 3 i 5.  
4. Tipus de concurs  
El present concurs de projectes amb intervenció de jurat, es desenvoluparà en una sola fase i el seu resultat serà l'encàrrec del projecte bàsic i d'execució amb desenvolupament d'instal·lacions, estudi de seguretat i salut, projecte d'activitat i direcció d'obres al guanyador. El nivell de definició serà el d'avantprojecte.  
5. Organització del concurs   
El promotor i organitzador del present concurs és l'Ajuntament d'Orihuela. La secretaria del concurs està situada en la Secretaria General de l'Ajuntament d'Orihuela, carrer del Marqués de Arneva, 1, 03023 Orihuela (Alacant).  
6. Concursants  
Podran participar en este concurs tots els arquitectes, sols o formant equips, sempre que estiguen dirigits per un arquitecte col·legiat en els col·legis d'arquitectes d'Espanya.  
Cada concursant podrà presentar una sola proposta, sol o formant equip.  
7. Taxa d'Inscripció  
La taxa per a la inscripció en este concurs serà de 50 euros, que s'abonaran en el compte corrent a favor de l'Ajuntament, compte número 2043 0421 13 589505004-9  
8. Inscripció   
La inscripció es formalitzarà per la presentació dels documents següents:  
1. Fitxa d'inscripció, que figura com a annex 1 d'estes bases.  
2. Resguard d'haver abonat les taxes a favor de l'Ajuntament d'Orihuela.  
3. En el supòsit que el concursant siga un equip: relació dels membres que el componen amb especificació del nom, DNI, professió, número de col·legiació, així com especificació de l'arquitecte director.  
4. Declaració expressa per part de tots i cada un dels membres de l'equip participant, de no estar sotmés a cap causa d'incapacitat per incompatibilitat per a acudir al present concurs.  
5. Nom de l'arquitecte de prestigi nacional que es tria com a membre del jurat, d'entre la llista que figura en estes bases.  
9. Terminis  
9.1. D'inscripció i admissió de concursants  
El termini de presentació de sol·licituds serà de 10 dies a comptar des de l'endemà de la publicació d'esta convocatòria en el Diari Oficial de la Comunitat Valenciana.   
9.1.1. La documentació per a la inscripció haurà de presentar-se en la secretaria del concurs. Per a enviaments per correu certificat serà necessari notificar per fax a la secretaria del concurs el número de certificat i el termini màxim per a l'arribada de la documentació serà de cinc dies a partir de l'últim vàlid per a formalitzar la inscripció.   
10. Llista d'admesos  
Una vegada tancat el termini d'inscripció i passat el termini d'esmena de deficiències, es procedirà a publicar al tauler d'anuncis i en la pàgina web de l'Ajuntament la llista provisional d'arquitectes o equips admesos i exclosos, i es donarà un termini de cinc dies per a reclamacions. Una vegada esmenades les reclamacions es procedirà a publicar al tauler d'anuncis d'Ajuntament la llista d'arquitectes o equips que queden definitivament inscrits.  
11. Documentació del concurs  
Tota la documentació del concurs s'enviarà als arquitectes o equips d'arquitectes inscrits en format CD. Les bases i la documentació necessària per a la inscripció, així com la llista d'inscrits i els aclariments després del període de consultes, estaran disponibles en la pàgina web de l'Ajuntament d'Orihuela (http:// www.orihuela.es).  
12. Informació i consultes  
12.1. S'establix un termini de consultes de 20 dies naturals després de la publicació al tauler d'anuncis i en la pàgina web de l'Ajuntament de la llista definitiva d'admesos, per a la realització de consultes. Junt amb la convocatòria es facilitaran en l'esmentada web els telèfons, fax i persones de contacte per a la realització de consultes.   
13. De desenvolupament dels treballs  
Els arquitectes o equips admesos tindran un termini de 30 dies naturals des de la publicació al tauler d'anuncis i pàgina web de l'Ajuntament de la llista definitiva d'admesos, per a la presentació de treballs en la documentació que es detalla en el punt 15 d'estes bases.  
14. De presentació  
14.1. Els treballs hauran de ser presentats en la secretaria del concurs abans de les 14.00 hores de l'últim dia del termini  
14.2. Les propostes podran enviar-se per correu o missatgeria. Per a enviament per correu, les que siguen entregades dins del termini en l'oficina de Correus seran admeses sempre que tinguen entrada en el Registre General de la secretaria del concurs en els huit dies naturals següents a la finalització del termini. Per a enviament per missatgeria, s'admetran les que entren en la seu de la secretaria del concurs abans de la finalització del termini d'entrega.  
14.3. Finalitzat este termini, el secretari del concurs alçarà l'acta de recepció en què es consignarà el nombre de treballs rebuts i els seus lemes.  
15. Documentació a presentar pels concursants  
15.1. Documentació escrita:  
- Descripció de la solució aportada.   
- Justificació dels aspectes funcionals, formals, constructius i tècnics.   
- Resum de superfícies construïdes i útils.   
- Avanç de pressupost.  
- Sobre segellat amb lema exterior (vegeu punt 16 d'estes bases).   
15.2. Documentació gràfica.  
Dibuixos a escala, encara que la tècnica de representació és lliure. S'inclouran tots els plans necessaris a judici del projectista per a l'adequada definició de la proposta; s'inclouran, si és el cas, aquells que descriguen la seua relació amb l'entorn immediat  
15.3. Una altra documentació.  
S'admetran fotografies de maquetes però no la presentació d'estes.  
S'admetran infografies, perspectives o qualsevol altra expressió gràfica que explique la proposta.  
15.4. Format de presentació.  
Tota la documentació gràfica es presentarà en un màxim de 3 panells format DIN A1 en taulers de cartó ploma, amb grafisme i tècniques de presentació lliures, que resumixen la solució aportada. La documentació escrita s'entregarà en un sobre amb format DIN A4  
16. Anonimat  
- Els treballs es presentaran amb lema que haurà de figurar en tots els documents, de tal manera que estos es mantinguen anònims. S'adjuntarà als documents un sobre segellat amb el lema en l'exterior, el qual contindrà un escrit amb les dades dels concursants.  
- En l'exterior del sobre s'indicarà també, de forma clara, si, en el cas de no resultar premiat, el concursant preferix romandre en l'anonimat tant en l'exposició pública dels treballs presentats com en la seua possible publicació.  
- El material rebut serà desempaquetat i preparat perquè l'examinen persones totalment a alienes a este, que mantindran l'anonimat de les propostes, fent desaparéixer qualsevol referència al remitent que poguera haver en els embolcalls dels paquets.  
17. Jurat  
17.1. Composició del jurat  
El jurat estarà compost per huit membres.  
President: alcalde de l'Ajuntament d'Orihuela o persona en qui delegue.  
Vocals:  
- Regidor de Cultura  
- Representant del Col·legi Oficial d'Arquitectes d'Alacant.  
- Representant de l'Escola Politècnica d'Arquitectura d'Alacant.  
- Arquitecte municipal, designat per l'alcalde de l'Ajuntament d'Orihuela.  
- Arqueòleg municipal de l'Ajuntament d'Orihuela.  
- Un arquitecte superior de reconegut prestigi, triat pels participants del concurs, d'entre els que figuren en la llista proposada pel Consell Superior de Col·legis Oficials d'Arquitectes d'Espanya i que serà sol·licitat per l'Ajuntament al Col·legi Territorial d'Arquitectes d'Alacant.  
Secretari: el secretari de la corporació municipal o persona en qui delegue, que actuarà amb veu, però sense vot.  
17.1.2. Perquè el jurat puga realitzar el seu treball, es necessitarà la presència en totes les sessions d'avaluació de la meitat més un dels seus membres.  
17.1.3. El membre del jurat triat pels concursants serà el que haja obtingut un nombre major de vots d'entre tots els concursants; si declinara la invitació, serà convocat el següent de la llista, i així successivament. En cas d'empat a vots, el secretari del jurat sortejarà l'orde en la llista.  
17.1.4. La composició del jurat es farà pública en la pàgina web de l'Ajuntament amb la major rapidesa possible.  
18. Treballs del jurat  
18.1. En el termini màxim de 30 dies naturals a comptar des de la presentació dels treballs, haurà de quedar redactada l'acta de la decisió del jurat, que contindrà el dictamen raonat que el fonamente, i cada membre del jurat podrà fer constar per separat les raons del seu vot. La decisió del jurat es notificarà al premiat i apareixerà en la pàgina web de l'Ajuntament d'Orihuela.  
18.2. Seran funcions del jurat:  
- L'obertura dels treballs. Anàlisi de la documentació i l'admissió definitiva dels treballs rebuts.  
- La proposta raonada d'exclusió d'aquells treballs no admesos, que s'arreplegarà en acta.  
- Anàlisi de les propostes presentades i valoració d'estes, podent demanar a este efecte els assessoraments que estime oportuns.  
- La vigilància i el compliment de l'anonimat rigorós amb què s'haurà d'examinar la documentació.  
- La proposta de resolució definitiva: la decisió que prenga el jurat haurà de ser raonada respecte de les propostes receptores dels premis. En l'acta que s'indique la referida decisió figuraran tals raonaments. En tot cas, tal decisió, que serà inapel·lable, podrà declarar desert el premi.  
18.3. El secretari del jurat alçarà acta de totes les actuacions que efectue este.  
18.4 Procediment per a la decisió del concurs.  
18.4.1. En una primera ronda es descartaran per al premi i les mencions aquells treballs que no hagen obtingut el suport de cap dels membres del jurat. Estos podran recolzar el nombre de projectes que desitgen.  
18.4.2. En una segona ronda se seleccionarà un nombre de treballs igual al del premi i mencions, que seran els que tinguen més vots per part del jurat, podent recolzar cada membre un màxim igual al nombre de projectes. Tant el premi com les mencions seran adjudicats d'entre estos projectes.  
18.4.3. En una tercera ronda, es determinarà el projecte premiat, i seran els altres quatre adjudicataris de mencions, sense orde de preeminència.  
18.4.4. El jurat col·legiadament exposarà, i així quedarà arreplegat en l'acta, els motius pels quals es considera que la proposta premiada i les mencionades són mereixedores d'això. Es podran emetre vots particulars si que així ho desitja qualsevol membre del jurat.  
19. Criteris de valoració  
Per a la selecció dels treballs premiats, el jurat tindrà en compte:  
1. Grau d'adequació de la proposta tècnica a les exigències del programa funcional objecte del concurs.  
2. Incorporació en el disseny de mesures d'accessibilitat, supressió de barreres arquitectòniques i seguretat.  
3. Qualitats tècniques, de durabilitat i viabilitat econòmica del projecte.  
4. Comprensió de la qualitat i sostenibilitat ambiental, disseny en funció de l'assolellament, de la seua protecció, ventilació natural, etc.  
5. Integració de la proposta en l'entorn construït i la trama urbana.  
6. Viabilitat urbanística  
7. Qualitats i innovació arquitectòniques.  
20. Premis i compromís de contractació  
20.1 El premi queda configurat de la manera següent: 12.000 euros a compte dels honoraris corresponents a la redacció del corresponent projecte bàsic, d'execució i direcció d'obra.  
Finalistes. Es concediran quatre mencions a quatre projectes finalistes.  
20.2 El premi comportarà el compromís per part de l'Ajuntament d'Orihuela de l'adjudicació del projecte bàsic i d'execució amb desenvolupament d'instal·lacions, l'estudi de seguretat i salut i el projecte d'activitat, així com de la direcció de les obres subsegüents, desenvolupant el treball premiat, per mitjà de la formalització dels corresponents contractes entre ambdós parts.  
20.3 Per a l'encàrrec del projecte bàsic i d'execució amb desenvolupament d'instal·lacions, estudi de seguretat i salut, projecte d'activitat, l'organisme convocant disposarà de sis mesos a partir de la publicació de l'acta de la decisió del jurat. El preu del contracte serà de 100.000 euros + IVA. En el cas d'atorgar-se el premi i si en tal termini l'organisme convocant no poguera gestionar i concretar l'encàrrec o per raons d'oportunitat desistira de la seua realització, el guanyador del concurs rebria una quantitat addicional igual al muntant del premi, que s'entendrà com a indemnització. Si amb posterioritat es resolgueren els inconvenients que hagueren impedit, si és el cas, la concreció de l'encàrrec, este s'adjudicaria al guanyador del present concurs independentment del temps transcorregut o els canvis organitzatius haguts en l'administració convocant, sent en este cas la quantitat entregada com a indemnització descomptada del preu total del contracte.  
20.4 Els terminis de redacció del projecte bàsic i d'execució seran objecte de negociació amb l'equip guanyador, si bé mai podrà ser superior a tres mesos des de la firma del contracte. En cas d'acordar-se entregues parcials (projecte bàsic i d'execució) els terminis parcials no començaran a comptar fins a la notificació de l'aprovació de la fase anterior, i la dita aprovació implicarà l'import proporcional i acordat mútuament de la part corresponent del preu del contracte.   
20.5 Totes les negociacions es duran a terme exclusivament amb l'arquitecte representant de l'equip.  
20.6 El promotor del concurs podrà declarar desert el concurs en el seu primer premi, encara que no podrà no fer menció dels quatre projectes finalistes.  
21. Drets de propietat  
21.1 Els autors conservaran la propietat intel·lectual dels treballs presentats, i no podrà cap d'ells, ni tan sols els premiats, ser empleat per a altres fins ni com a material per a la redacció d'altres projectes per arquitectes diferents dels respectius autors.  
21.2 Els concursants cediran al promotor del concurs únicament els drets d'explotació que corresponguen a fi de la publicitat del concurs i els seus resultats, com ara la publicació i exposició dels treballs presentats, si bé romandran en anonimat aquells concursants no premiats que ho hagueren sol·licitat.  
21.3 En atenció als drets de propietat intel·lectual sobre el projecte guanyador, el convocant del concurs es compromet a no encarregar la direcció de les obres a cap tècnic diferent de l'autor del projecte guanyador. El projecte no podrà ser modificat ni cedit, sense el consentiment exprés de l'arquitecte autor d'este.  
22. Resolució i devolució dels treballs  
22.1 Tots els concursants tenen dret a examinar els treballs admesos durant el període d'un mes des de la comunicació de la decisió del jurat.  
22.2 Transcorregut eixe termini o l'exposició pública que en el seu moment s'acorde, els concursants tindran dret a retirar els treballs admesos durant el termini d'un mes, a partir del qual l'entitat convocant podrà procedir a destruir-los.  
23. Incompatibilitats  
23.1 No podran prendre part del concurs els que es troben en situació d'incompatibilitat respecte del treball objecte d'este o incórreguen en els supòsits d'incompatibilitat de la vigent normativa referida a càrrecs públics.  
No podran exercir la funció del jurat els que guarden amb algun dels concursants relació de parentiu, col·laboració habitual o associació que determine un deure legal o deontològic d'abstenció.  
24. Causes d'exclusió  
24.1 Serà exclosa del concurs qualsevol proposta en què concórrega alguna de les següents circumstàncies, segons el criteri inapel·lable del jurat:  
- Entrega de la documentació fora de termini.  
- Incompliment d'alguna de les bases del present document.  
- Presentar contradiccions essencials, inexactituds o aspectes incomprensibles.  
- No ajustar-se de forma estricta a les prescripcions d'anonimat o a les normes de presentació.  
- Intentar influir en la decisió del jurat a través de qualsevol mitjà.  
25. Exposició  
25.1 Una vegada resolt el concurs, tots els treballs presentats i admesos podran ser exposats al públic, i retinguts amb este fi fins a la finalització de l'exposició. La dita exposició serà anunciada a tots els participants, hagen sigut o no seleccionades les seues propostes.  
25.2 També podran ser objecte d'una publicació en què es faran constar els noms dels autors, a excepció d'aquells que hagen expressat el seu desig de romandre en l'anonimat en el cas de no resultar premiats.  
26. Resolució de conflictes  
Per als desacords d'orde tècnic que pogueren sorgir durant la relació contractual, ambdós parts se sotmeten a l'arbitratge dels jutjats i tribunals de la ciutat d'Orihuela, renunciant a qualsevol altre fur que poguera correspondre; serà de compte i càrrec del client de l'arquitecte les despeses que la gestió de cobrament origine, i en el cas d'arribar-se a la reclamació judicial, les costes, taxes, bestretes i l'import de les minutes de l'advocat i procurador, encara que la seua intervenció no fóra preceptiva.  
ANNEX I  
Fitxa d'inscripció concurs Ajuntament d'Orihuela  
Cognoms:   
Nom:  
Data de naixement:  
Col·legi:  
Núm. de col·legiat:   
Col·laboradors:  
Direcció:   
Telèfon:   
E-mail:  
Fax:  
Arquitecte triat per al jurat entre els proposats:  
Per a la correcta inscripció hauran de presentar-se per fax, correu, els documents següents:   
- Sol·licitud de participació, on conste el nom, cognoms, data de naixement, direcció, telèfon, fax i adreça de correu electrònic del cap d'equip.   
- Relació o equip de treball si hi ha més components   
- Certificat de col·legiació (no necessari en el cas de ser col·legiat del COACV)  
- Declaració responsable de no trobar-se sotmés a cap causa d'incapacitat de cadascun dels membres de l'equip.  
Declaració responsable  
....., arquitecte/a, major d'edat, amb DNI ... i domicili a efectes de notificacions a ....  
Declara sota la seua responsabilitat, a efectes de participar en la convocatòria del concurs de reposició funcional de l'edifici de l'antic hospital Sant Joan de Déu.   
- Que no es troba sotmés en cap causa que li incapacite per a participar en el concurs i que en el supòsit que resultara guanyador, té plena capacitat per a contractar.  
- Que es troba al corrent de les seues obligacions tributàries i amb la Seguretat Social i es compromet a acreditar-lo documentalment, quan així corresponga, en el cas de resultar adjudicatari.  
I perquè així conste firma la present declaració.  
...., .... de .... de 2007  
Firmat:  
ANNEX II  
Documentació que haurà d'acreditar l'arquitecte o equip d'arquitectes premiat abans de la seua contractació  
1. DNI si el licitador actua en nom propi i, si ho fa en nom i representació d'una societat o persona jurídica, poders de representació, degudament validats, així com escriptura de constitució de la societat amb les dades de la seua inscripció en el Registre Mercantil.  
Si el licitador és persona física, haurà de ser arquitecte col·legiat En este cas haurà de quedar expressament determinada en la proposició la identificació i currículum de les persones triades com a col·laboradores i el seu número de col·legiació respectiu, adjuntant manifestació expressa que coneixen en la seua integritat el contingut del plec, que es comprometen a l'execució dels treballs objecte d'este i que se sotmeten i accepten totes les seues determinacions.  
Si el licitador és persona jurídica, l'objecte social consignat en els seus Estatuts o regles fundacionals haurà de tindre relació directa amb l'objecte del contracte i incloure este entre els seus fins, i a més haurà de complir el que establix el paràgraf anterior.  
Si el licitador és una agrupació d'empresaris que es constituïsca temporalment a este efecte, els seus components quedaran obligats solidàriament.  
2. Declaració en què el licitador manifeste, sota la seua responsabilitat, trobar-se al corrent de les seues obligacions tributàries i de Seguretat Social, amb referència a les circumstàncies següents:  
- Estar donat d'alta en l'epígraf corresponent als treballs de què es tracta, dels de l'impost sobre activitats econòmiques amb quota local, provincial o nacional.  
- Haver presentat les declaracions o documents d'ingrés de l'impost sobre la renda de les persones físiques i de l'impost sobre societats, si és el cas, ja siga pagaments fraccionats o de les retencions a compte d'ambdós, així com de l'impost sobre el valor afegit (IVA).  
- Haver presentat la declaració anual d'operacions.  
- Full de cotització a la Seguretat Social model TC 1 o, si és el cas, certificació que acredite trobar-se al corrent en el pagament de les quotes corresponents.  
3. Per a empreses estrangeres, declaració de sotmetre's a la jurisdicció dels jutjats i tribunals espanyols de qualsevol orde, per a totes les incidències que de manera directa o indirecta pogueren sorgir del contracte, amb renúncia, si és el cas, al fur jurisdiccional estranger que poguera correspondre al licitador.  
4. Proposar un equip plurisdisciplinar de facultatius col·laboradors que, com a mínim, estarà integrat per un arquitecte superior, un enginyer industrial i un arquitecte tècnic o aparellador; l'arquitecte actuarà com a director dels treballs amb capacitat suficient i experiència acreditada per a:  
- Tindre la representació de l'equip o de l'empresa, quan siga necessària la seua actuació o presència en tots els actes derivats del compliment de les obligacions contractuals, sempre amb vista a l'execució i bona marxa dels treballs.  
- Organitzar l'execució dels treballs i interpretar i posar en pràctica les ordes escrites donades per la propietat.  
5. Documentació que acredite la solvència tècnica i econòmica de tots els membres de l'equip, els coneixements tècnics, eficàcia, experiència i fiabilitat dels quals hauran d'acreditar-se:  
Per a acreditar la solvència econòmica haurà de presentar document justificatiu de l'existència d'assegurances d'indemnització per riscos professionals suficient, i assegurança de responsabilitat civil per ASEMAS o semblant.  
La solvència tècnica s'acreditarà per mitjà de l'aportació de titulació acadèmica del tècnic o tècnics que realitzen el treball.  
ANNEX III  
Relació d'arquitectes de reconegut prestigi proposats per a formar part del jurat  
(A preparar conjuntament amb el Col·legi Oficial d'Arquitectes d'Alacant)  
ANNEX IV  
Normativa d'aplicació  
1. Normativa d'aplicació  
En el disseny del projecte s'haurà de tindre present la normativa actual. S'hauran de redactar els corresponents annexos de justificació d'esta en el moment en què es redacte el projecte bàsic i d'execució; segons el que disposa el Codi Tècnic de l'Edificació.  
2. Aclariments sobre l'aplicació de normativa  
2.1 Es tindrà especial atenció en el compliment del que disposa el PEOPCHO, tant en les seues normes urbanístiques com en les fitxes parcel·làries.  
2.2 Compliment de la Norma Bàsica de l'Edificació, NBC-PCI-96 Condicions de protecció contra incendis en els edificis.  
2.3 Compliment de Decret 39/2004, de 5 de març, i de l'Orde de 25 de maig de 2004, i de l'Orde de 9 de juny de 2004, de la Conselleria d'Infraestructures i Transport, en matèria d'accessibilitat en l'edificació de pública concurrència i en el medi urbà.  
2.4 Compliment de normativa tècnica, codi tècnic de l'edificació, etc...  
ANNEX V  
1. Documentació per a la realització del concurs:  
a) Pla d'emplaçament.  
b) Pla d'altura, segons PEOPCHO.  
c) Fitxa d'identificació, segons PEOPCHO.  
d) Extracte de normativa de Normes Urbanístiques PEOPCHO.  
2. Programa de necessitats  
El nou ús consistix en la conservació de l'immoble, per a ser destinat a Arxiu Municipal i Biblioteca Pública.  
La rehabilitació deurà posar en valor els condicionants tipològics de l'edifici, a més d'albergar el nou programa.  
El programa definix dos grans àrees d'ús:  
1. Arxiu Històric Municipal:  
Este arxiu ha de tindre capacitat per a conservar i contindre el llegat documental de la ciutat. Este llegat es correspon amb fons de diversa índole i procedència, Este arxiu ha de contindre no sols els arxius en suport de paper, sinó també ha d'incorporar els documents gràfics derivats dels invents i tècniques de finals del segle XIX i desenvolupats durant la passada centúria. Per això, es pensa que l'Arxiu Històric de la ciutat ha de custodiar documentació fotogràfica, cinematogràfica i aquella que emmagatzema sons. També la documentació gràfica de plans i documents que guarda l'Ajuntament.  
L'àrea d'arxiu ha de contindre:  
- Espai d'arxiu de fons documentals, de distinta índole.  
- Sala d'investigació.  
- Zona d'administració.  
- Servicis.  
2. Biblioteca Pública Municipal:  
La biblioteca haurà de contindre hemeroteca, fonoteca, servicis de reproducció, etc.  
Es disposarà de zona de magatzematge de fons, sala de lectura i sala d'ús infantil.  
Es disposarà així mateix de zona d'administració i servicis.  
3. Sala d'exposicions:  
Es disposarà la sala d'exposicions, amb magatzem de fons i sales d'investigadors i taller de zona d'administració i servicis.  
Es disposarà d'accessos a l'edifici, servicis i zones de relació interior  
Cosa que es fa pública perquè en prengueu coneixement.  
Orihuela, 4 de gener de 2007.- L'alcalde: José M. Medina Cañizares.